section_heading: Povijest i karakteristike venecijanskih scuola
paragraph_text: One su se počele pojavljivati od 11. st., kao cehovska radnička udruženja iste struke ali i raznih društvenih grupa istog interesa. Sistem scuola bio je duboko ukorijenjen u ekonomsko i društveno tkivo Venecije. Upis u scuole picole bio otvoren za sve, ali je trebalo platiti upisninu koju su Venecijanci zvali benintrada. Polaznici malih škola (scuole picole) morali su jedno vrijeme učiti a zatim jedno vrijeme šegrtovati (raditi, stažirati) kod drugih zanatlija svoje struke. Njihovo naukovanje završavalo je polaganjem završnog ispita u scuoli pred komisijom, nakog kojeg se dobivao status majstora, na osnovu kojeg je mogao otvoriti svoju radnju. Od 1261. Mletačka Republika osnovala je dva suda (magistrata), koji su pored kontrole robe odobravali mariegole, odnosno osnivačke akte scuola. Zbog toga venecijanske scuole nikada nisu bile politizirane (za razliku od drugih gradova) jer je njihov rad bio strogo kontroliran od tih magistrata. Sve strukovne scuole imale su svoj znak - simbol njihova zanimanja, koji je bio nepovrediv dio njihove imovine, neovlaštena upotreba ili krivotvorenje znaka najstrože se kažnjavalo.